南蘇丹

南蘇丹係非洲一國，首都朱巴。領土喺2011年獨立之前係蘇丹南部10省組成嘅地區。

2005年1月9號，南、北蘇丹簽咗訂和平協議，完咗蘇丹內戰，南蘇丹得到自治，最後喺2011年1月9號舉行咗獨立公投，決定係唔係脫離蘇丹獨立。1月23號，「獨立後政權執行委員會」嘅一個成員話「出於熟悉程度同埋便利」，獨立之後嘅國名定做南蘇丹共和國。其他考慮過用嘅國名包括古代猶太人聖經上便記載嘅「古實」、尼羅河共和國、新蘇丹。

1月30號公布嘅初步計票結果顯示，98.83%參加公投嘅人支持獨立。1月31號，蘇丹副總統承認公投結果。南蘇丹喺2011年7月9號正式獨立。